



 (
KASVATUS- JA OHJAUSALAN PERUSTUTKINTO
)
 (
Varhaiskasvatuksen Ja perhetoiminnan osaamisala
LASTENOHJAAJA
PORTAANPÄÄN KRISTILLINEN OPISTO
)  (
TYÖPAIKALLA JÄRJESTETTÄVÄ KOULUTUS
     
)

[bookmark: _Toc20645694][bookmark: _Toc426552199]HYVÄT TYÖPAIKKAOHJAAJAT JA TYÖSSÄOPPIJAT 


Työtä opitaan työtä tekemällä. Kiitos, että lastenohjaajaopiskelijamme työpaikalla järjestettävä koulutus on mahdollistunut työpaikallasi ja että olet lupautunut toimimaan opiskelijan työpaikkaohjaajana! 
Työpaikalla oppiminen on tärkeä osa koulutusta ja tukee omalta osaltaan ammatillisia opintoja. On arvokas asia, että opiskelija pääsee tutustumaan käytännön työhön ja näkemään työn arkipäivää nykypäivän haasteiden keskellä. 
Opiskelijan ohjaaminen on haasteellista, mielenkiintoista ja palkitsevaa. Toivomme, että tulevat viikot voivat olla antoisia teille molemmille osapuolille.


Lastenohjaajakoulutuksen opettajat

[bookmark: _Toc20638462][bookmark: _Toc20713024][bookmark: _Toc21236758][bookmark: _Toc26149311][bookmark: _Toc219690620][bookmark: _Toc426552201][bookmark: _Toc86133367]KASVATUS- JA OHJAUSALAN PERUSTUTKINTO

Kasvatus ja ohjausalan perustutkinto on laajuudeltaan 180 osaamispistettä.  Varhaiskasvatuksen ja perhetoiminnan osaamisala (lastenohjaaja) rakentuu seuraavasti:

Varhaiskasvatuksen ja perhetoiminnan osaamisala
PAKOLLISET TUTKINNON OSAT 95 OSP
Ammatillinen kohtaaminen kasvatus- ja ohjausalalla 20 osp
Varhaiskasvatuksen pedagogisen toiminnan toteuttaminen 35 osp
Lapsen kasvun, hyvinvoinnin ja oppimisen edistäminen 40 osp

OSAAMISALAN PAKOLLISET VALINNAISET TUTKINNON OSAT 20-25 osp
Perheiden kanssa toimiminen ja monialainen yhteistyö 20 osp
TAI
Perheiden kanssa toimiminen ja monialainen Suomen ev.-lut. kirkon srk:ien työympäristössä 25 osp

KASVATUS- JA OHJAUSALAN VALINNAISET TUTKINNON OSAT 25-30 OSP
Ilmaisun ohjaaminen 15 osp
Liikkumisen ohjaaminen 15 osp
Tukea tarvitsevien ohjaaminen 15 osp
Luonto- ja elämystoiminnan ohjaaminen 15 osp
Vapaaehtois- ja järjestötoiminnan ohjaaminen 15 osp
Kansainvälisessä työympäristössä toimiminen 15 osp
esim. Tutkinnon osa toisesta perustutkinnosta 1-15 osp



Tutkinnon perusteet löytyvät kokonaisuudessaan ePerusteista https://eperusteet.opintopolku.fi/#/fi/ammatillinen/8516660/tiedot
[bookmark: _Toc20638465][bookmark: _Toc20713027][bookmark: _Toc21236761][bookmark: _Toc219690628][bookmark: _Toc426552202][bookmark: _Toc86133368]YLEISOHJEET
[bookmark: _Toc86133369]OPISKELIJAN ASEMA
Koulutussopimukseen perustuvassa koulutuksessa opiskelija ei ole työsuhteessa koulutussopimustyöpaikkaan eikä koulutussopimustyöpaikka maksa opiskelijalle palkkaa tai vastiketta. 


[bookmark: _Toc86133370]OSAPUOLTEN TEHTÄVÄT
Koulutussopimustyöpaikka
Mahdollistaa opiskelijan ammattitaidon hankkimisen henkilökohtaisen osaamisen kehittämissuunnitelman (HOKS) mukaan. Suunnittelee ohjauksen järjestämisen ja nimeää työpaikkaohjaajan ja muut oppimista ohjaavat henkilöt, joilla on valmiudet ja resurssit ohjaustehtävän hoitamiseen sekä esittää työpaikan edustajan näytön arvioijaksi. Huolehtii siitä, että työpaikkaohjaaja ja työpaikan henkilöstö ovat tietoisia opiskelijan koulutussopimukseen ja/tai näyttöön liittyvistä suunnitelmista ja työtehtävistä. Seuraa opiskelijan osaamisen kehittymistä, raportoi koulutuksen järjestäjälle etenemisestä ja ryhtyy toimenpiteisiin silloin, kun suunnitelman mukaista osaamista ei pystytä saavuttamaan. Vastaa opiskelijan työturvallisuudesta koulutussopimuksen aikana.

Vastuullinen työpaikkaohjaaja
Huolehtii opiskelijan perehdytyksestä, osallistuu koulutussopimuksen ja näytön suunnitteluun, toteutukseen ja arviointiin. Ohjaa tavoitteellisesti HOKSin mukaan ja antaa palautetta osaamisen kehittymisestä. Tekee ohjausyhteistyötä oppilaitoksen/ opettajan ja muiden työpaikan työntekijöiden kanssa.

Koulutuksen järjestäjä
Nimeää opiskelijan koulutussopimuksen vastuuhenkilön, joka varmistaa työpaikan soveltuvuuden koulutussopimukseen ja näyttöihin, joka valmentaa opiskelijan työpaikkaa varten ja huolehtii osaltaan siitä, että opiskelija tietää velvollisuuksistaan noudattaa työpaikan järjestystä sekä työstä ja työturvallisuudesta annettuja ohjeita ja määräyksiä sekä antaa työpaikalle tarvittavat tiedot opiskelijan lähtötilanteesta. Lisäksi koulutuksen järjestäjän nimeämä henkilö huolehtii työpaikkaohjaajan ohjausosaamisen varmistamisesta, tukee koulutussopimustyöpaikkaa koulutussopimuksen ja näytön toteuttamisessa ja perehdyttää työpaikan edustajat tutkinnon perusteisiin. Koulutuksen järjestäjä vastaa, että koulutussopimukseen perustuvaa koulutusta järjestetään lakien ja asetusten mukaisesti.


Opiskelija
[bookmark: _Hlk502598786]Osallistuu oman HOKS:n tekemiseen työpaikalla järjestettävää koulutusta koskien. Tekee HOKS:in kirjattuja tutkinnon ammattitaitovaatimuksen mukaisia työtehtäviä ja osoittaa osaamisensa työpaikalla, mikäli se kuuluu suunnitelmaan. Noudattaa työpaikan työturvallisuusmääräyksiä, sovittuja työaikoja sekä työpaikan pelisääntöjä sekä noudattaa työpaikan salassapitovelvollisuutta.

[bookmark: _Toc86133371]YHTEYDENPITO
Koulutussopimustyöpaikan velvollisuus on ilmoittaa koulutuksen järjestäjälle opiskelijan työtehtäviä tai työoloja koskevat olennaiset muutokset. Koulutuksen järjestäjän velvollisuus on ilmoittaa koulutussopimustyöpaikalle koulutuksessa mahdollisesti tapahtuvista muutoksista.

Koulutuksen järjestäjän ja koulutussopimustyöpaikan välisestä yhteydenpidosta on sovittu seuraavaa:
Koulutussopimuksesta vastaava opettaja on yhteydessä koulutussopimustyöpaikkaan puhelimitse ja/tai työpaikalla vieraillen. Työpaikkaohjaaja on yhteydessä vastaavaan opettajaan tarvittaessa. 

Työpaikkaohjaajan ohjausosaamisen varmistamisesta on sovittu seuraavaa:
Opiskelijan mukana tulee työpaikkaohjaajalle kirjallinen ohjeistus (tutkinnon osan ammattitaitovaatimukset ym. tarkemmat ohjeet työpaikalla järjestettävää koulutusta koskien). Koulutussopimuksesta vastaava opettaja perehdyttää työpaikkaohjaajan joko puhelimitse tai työpaikalla hänen tehtäviinsä ja osaamisen arviointiin. 

[bookmark: _Toc86133372]MUUT SOVITUT ASIAT
Koulutussopimukseen perustuvassa koulutuksessa sovelletaan yhdenvertaisuuslakia (1325/2014) sekä nuorista työntekijöistä annetun lain (998/1993) säännöksiä työajasta ja työn turvallisuudesta ja terveellisyydestä. 

Työaika
Opiskelijan työaika saa olla enintään kyseisellä työpaikalla noudatettava säännöllinen työaika. Lisäksi opiskelijan työssä sovelletaan työaikalain (605/1996) säännöksiä päivittäisistä lepoajoista, vuorokausilevosta, viikoittaisesta vapaa-ajasta sekä työvuoroluettelosta.

Opiskelijan työpäivään kuuluu myös kirjallisia tehtäviä/ itsenäistä suunnittelua n. 1h/päivä joko kotona tai työpaikalla, mikäli työnantaja voi osoittaa hänelle työpisteen. (Yksi työviikko on 40h eli 1,5 osaamispistettä.)

Työaika noudattaa pääosin oman työpaikkaohjaajan työaikaa. Työvuoroista ja mahdollisuudesta käyttää ns. joustavaa työaikaa opiskelija sopii yhdessä työpaikkaohjaajan kanssa. Tilanteen mukaan työaika voi siis vaihdella päivästä toiseen. On suositeltavaa, että opiskelija tekee kokonaisia 8 tunnin työvuoroja ja ns. äärivuoroja (esim. aamu- tai iltavuoro). 

Poissaolot
Opiskelija voi olla sairastumisen vuoksi poissa työpaikalta työpaikan ohjeen mukaisesti (yleensä 3 päivän jälkeen vaaditaan lääkärin tai terveydenhoitajan todistus). Opiskelija ilmoittaa poissaolostaan sekä työpaikalle, että ohjaavalle opettajalle! Mikäli poissaoloja tulee paljon, opiskelija neuvottelee niiden korvaamisesta työpaikkaohjaajan ja ohjaavan opettajan kanssa. Korvaamisen kriteerinä on aina oppimisen tavoitteiden saavuttamisen varmistaminen.

Ruokajärjestelyt 
Työpaikalle ei saa aiheutua kustannuksia opiskelijan ruokailusta. Opiskelija hakee työelämäjakson päätyttyä ruokarahan opistolta. Opiskelija voi käydä työpäivien aikana lounaalla Portaanpäässä, jos työpaikka on lähellä opistoa.

Opiskelijan työturvallisuus
Työnantaja tai koulutussopimustyöpaikan tarjoaja vastaa työpaikalla käytännön työtehtävien yhteydessä järjestettävässä koulutuksessa opiskelijan työturvallisuudesta siten kuin siitä työturvallisuuslaissa (738/2002) säädetään. 

Vakuutukset
Portaanpään kristillinen opisto on vakuuttanut opiskelijan työpaikalla käytännön työtehtävien yhteydessä järjestettävässä koulutuksessa sattuvan tapaturman varalta. Oppilaitoksen toiminnan vastuuvakuutus kattaa ne vahinkotilanteet, joissa oppilaitos on voimassa olevan lainsäädännön mukaan korvausvastuullinen.

Rikostaustaote
Opiskelijalta vaaditaan rikostaustaote lasten kanssa tapahtuvaa työpaikalla oppimista varten. Opiskelija on toimittanut nähtäväksi rikosrekisteriotteensa opistolle ennen työpaikalla järjestettävän koulutuksen alkua. 

Arvioinnin tarkistaminen ja oikaisu
Opiskelija voi pyytää arvioijilta kirjallisesti arvioinnin tarkistamista 14 päivän kuluessa siitä, kun hänellä on ollut tilaisuus saada arvioinnin tulokset sekä tieto arviointiperusteiden soveltamisesta suoritukseensa. Arvioijien on tehtävä päätös arvioinnin tarkistamisesta ilman aiheetonta viivytystä. Opiskelija voi pyytää oikaisua asianomaiselta työelämätoimikunnalta kirjallisesti arvioinnin tarkistamista koskevaan päätökseen. Oikaisua on pyydettävä 14 päivän kuluessa tarkistamispäätöksen tiedoksisaannista. 

[bookmark: _Toc426544005][bookmark: _Toc426552203][bookmark: _Toc86133373]TYÖPAIKALLA OPPIMINEN

Työpaikalla tapahtuvan oppimisen tavoitteena on aina oppia uutta tai syventää osaamista. Hyvin suunniteltuna oppiminen tuottaa vahvaa osaamista. Työpaikalla oppimisen suunnitteluun kannattaa panostaa. 

[image: ]Työpaikoilla tapahtuvan oppimisen suunnittelu lähtee opiskelijan ja myös työpaikan tarpeista ja mahdollisuuksista. Niitä peilataan tutkintojen sisältöihin ja rakennetaan niistä sopiva kokonaisuus.  Tuloksena syntyy työelämän tarpeiden mukaista osaamista sekä parhaimmillaan jokaisen omien taitojen monipuolista ja jatkuvaa kehittämistä, joita halutaan jakaa myös muille.



















Työpaikalla tapahtuvaa oppiminen on yhteistyötä, jossa mukana ovat opettaja, opiskelija, työpaikkaohjaaja ja koko työyhteisö. Työpaikan esimies on avainasemassa työpaikalla tapahtuvan oppimisen edellytysten varmistajana. Työpaikkaohjaaja on mukana työpaikalla oppimisen suunnittelussa. Kun työpaikkaohjaaja perehtyy opiskelijan osaamiseen ja oppimistavoitteisiin, opiskelijalla on mahdollisuus oppia oikeita asioita.

Oppimisen järjestämisessä hyödynnetään eri osapuolten vahvuuksia. Työpaikkaohjaajan vastuulla on opiskelijan oppimisen ohjaaminen työpaikan toimintoihin ja ammatin hallintaan työpaikan toiminnan mukaan. Opettajien pedagogista osaamista käytetään puolestaan suunnitteluun, oppimisprosessin ohjaamiseen ja arviointiin liittyvissä kysymyksissä.

Lisätietoa ohjaamisesta löydät Ohjaan.fi -sivustolta: https://ohjaan.fi/ 


				
Seuraavaan kuvioon on koottu kunkin osapuolen tehtävät:




[bookmark: _Toc86133374]PALAUTEKESKUSTELU

ONKO OPISKELIJA VALMIS NÄYTTÄMÄÄN OSAAMISENSA?
Työpaikkaohjaajan tehtävänä on ohjata, seurata ja antaa palautetta työpaikalla tapahtuvan oppimisen etenemistä. Yhdessä opettajan kanssa vaihdetaan yleensä puhelimitse tilannetietoja opiskelijan kehittymisestä. 

Opiskelija arvioi myös itse osaamisensa kehittymistä. Itsearviointitaidot kehittyvät tekemällä ja niitä tarvitaan ammatillisen osaamisen kasvussa. Itsearviointi on myös erittäin tärkeä taito työelämässä.

Kun osaaminen on kehittynyt tavoitteiden mukaiseksi, voidaan näyttöön liittyvä suunnittelu ja valmistelu aloittaa.

Ennen näyttöä työpaikkaohjaaja käy opiskelijan kanssa palautekeskustelun, jossa tarkastellaan työpaikalla oppimiselle asetettujen tavoitteiden saavuttamista ja osaamisen kehittymistä. Sekä opiskelija että työpaikkaohjaaja täyttävät palautelomakkeen, opiskelija omansa ennen keskusteluun tuloa. Palautekeskustelun pohjana on opiskelijan itsearviointi. 

Työpaikalla oppiminen voidaan hylätä tai keskeyttää, jos:
· opiskelija ei noudata työaikoja, työturvallisuusohjeita, muita sopimuksia tai ohjeita,
· opiskelijan kielenkäyttö, pukeutuminen tai asenteet eivät sovellu lastenohjaajan työn vaatimuksiin,
· opiskelija ei osaa joustaa tai neuvotella poikkeamista,
· opiskelija ei tee annettuja tehtäviä tai jättää ne toistuvasti kesken,
· opiskelija ei osaa arvioida itseään ja työnsä onnistumista,
· opiskelija ei ota palautetta vastaan,
· vuorovaikutus lasten tai henkilöstön kanssa on puutteellista tai
· opiskelija vaarantaa toiminnallaan asiakkaiden tai henkilöstön turvallisuuden.



[bookmark: _Toc86133375]NÄYTTÖ

[bookmark: _Toc86133376]AMMATTITAIDON OSOITTAMISTAVAT
Näyttöjen suunnittelua ja järjestämistä ohjaavat ammatillisen koulutuksen säädökset ja tutkinnon perusteet. Näyttöjen suunnittelusta ja henkilökohtaistamisesta säädetään ammatillisesta koulutuksesta annetussa laissa (531/2017, luvut 5 ja 6) sekä ammatillisesta koulutuksesta annetussa asetuksessa (673/2017, 9 §).

Ammatillisessa koulutuksessa osaaminen arvioidaan näytössä, joka on oleellinen osa tutkinnon suorittamista. Se on käytännön työtehtävien tekemistä, joissa opiskelija näyttää mitä osaa. Näyttö annetaan yleensä tutkinnon osittain. Opiskelija osoittaa ammattitaitonsa näytössä käytännön työtehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.


[bookmark: _Toc86133377]NÄYTTÖYMPÄRISTÖN VALINTA
Näyttöympäristöt valitaan siten, että niissä voidaan osoittaa tutkinnon perusteissa määrätty osaaminen. Perustellusta syystä näyttöympäristöt voivat olla muita paikkoja, esimerkiksi oppilaitoksen työmaita, virtuaalisia ympäristöjä tai simulaattoreita. Tutkinnon perusteiden Ammattitaidon osoittamistavat -kohdassa määrätään tarkemmin tutkinnon osittain näyttöympäristöstä ja käytännön työtehtävistä, joissa opiskelija osoittaa kyseisen tutkinnon osan osaamisen.

Näyttöympäristön valinnassa on otettava huomioon se, että kyseisessä työpaikassa on osaamisen arviointiin kriteerit täyttävä työelämän arvioija.

[bookmark: _Toc86133378]OSAAMISEN ARVIOIJIEN VALINTA JA NIMEÄMINEN
Ammatillisten tutkinnon osien osaamisen arvioinnin toteuttavat ja arvioinnista päättävät koulutuksen järjestäjän nimeämät kaksi arvioijaa. Arvioijista toinen on pedagogisesti pätevä ja kelpoinen opettaja tai erityisestä syystä muu koulutuksen järjestäjän edustaja ja toinen työelämän edustaja. 

Erityisestä syystä, jos esimerkiksi työelämän edustajaa ei ole saatavissa toteuttamaan arviointia ja opiskelijan näyttö viivästyy tästä syystä kohtuuttomasti, arvioinnin voi toteuttaa ja arvioinnista päättää myös kaksi opettajaa tai muuta koulutuksen järjestäjän edustajaa.

Työelämän edustaja voi olla työnantaja, työntekijä tai itsenäinen ammattiharjoittaja. Koulutussopimustyöpaikka suunnittelee ohjauksen järjestämisen ja nimeää työpaikkaohjaajan sekä esittää työpaikan edustajan näytön arvioijaksi.

Portaanpäässä opettaja-arvioijat nimetään ryhmäkohtaisesti kunkin lukuvuoden työsuunnitelmavaiheessa. Kunkin opiskelijan arvioijat nimetään hyvissä ajoin ennen työpaikalla järjestettävän koulutuksen tai näytön alkamista ja merkitään henkilökohtaisen osaamisen kehittämissuunnitelmaan (HOKS).



Arvioijilla tulee olla
· riittävä ammatillinen osaaminen suhteessa tutkinnon perusteisiin ja erityisesti arvioitavaan tutkinnon osaan tai yhteisen tutkinnon osan osa-alueeseen,
· perehtyneisyys arvioinnin lähtökohtiin ja arvioitavan tutkinnon perusteisiin sekä
· riittävä ammattitaito arvioitavalla ammattialalla.

Koulutuksen järjestäjä huolehtii, että työelämän edustajat on perehdytetty osaamisen arviointiin. Koska hyvä ammattitaito kehittyy usein koulutuksen ohella pitkän ja laajan alakohtaisen työkokemuksen myötä, osaamisen arvioijille ei ole asetettu koulutukseen perustuvia pätevyysvaatimuksia. Arvioijien esteellisyyteen sovelletaan, mitä hallintolain 27—29 §:ssä säädetään. Työpaikkaohjaajana toimiminen ei ole lähtökohtaisesti hallintolain mukainen esteellisyyden peruste.

[bookmark: _Toc86133379]NÄYTÖN ARVIOINTI
Osaamisen arvioinnissa arvioidaan, miten opiskelija hallitsee tutkinnon tai koulutuksen perusteiden mukaiset ammattitaitovaatimukset ja osaamistavoitteet. Opiskelijan osaamista arvioidaan vertaamalla sitä tutkinnon tai koulutuksen perusteissa määrättyihin ammattitaitovaatimuksiin ja osaamistavoitteisiin ja asetettuihin kriteereihin. Arviointi kattaa kaikki tutkinnon tai koulutuksen osien ammattitaitovaatimukset ja osaamistavoitteet. 

Jos jokin tutkinnon osan ammattitaitovaatimus jää näyttämättä tietyssä tilanteessa tai näyttöympäristössä, opiskelija voi täydentää osaamistaan muilla tavoin, jotta osaaminen voidaan arvioida kattavasti. Näytössä osoitetun osaamisen täydentäminen voi olla tarpeen esimerkiksi silloin, kun käytännön työtehtäviä tekemällä ei ole mahdollista osoittaa riittävän kattavasti työn perustana olevaa tiedon hallintaa. Näyttöä voidaan tällöin täydentää esimerkiksi suullisella haastattelulla tai kirjallisilla tehtävillä. 

Jos arvioitavan kokonaisuuden ammattitaitovaatimuksiin tai osaamistavoitteisiin liittyvä osaaminen osoitetaan useassa osassa erillisissä näytöissä, tutkinnon osan arvosana muodostetaan kokonaisuuden perusteella arvioijien päätöksellä.

[bookmark: _Toc86133380]ARVIOINTIASTEIKKO
Ammatillisen perustutkinnon ammatillisten tutkinnon osien ja yhteisten tutkinnon osien osa-alueiden hyväksytty osaaminen arvioidaan käyttäen asteikkoa 1–5 niin, että arvosanat 1 ja 2 ovat tyydyttäviä, arvosanat 3 ja 4 hyviä ja arvosana 5 kiitettävä. Mikäli opiskelijan osaaminen ylittää selkeästi 1:n kriteerit, mutta ei kuitenkaan yllä 3:n tasolle, niin arvosanaksi annetaan 2. Vastaavanlaisesti jos opiskelijan osaaminen ylittää selkeästi 3:n kriteerit, mutta ei ole kuitenkaan 5:n kriteerien mukaista, hänelle annetaan arvosanaksi 4.

[bookmark: _Toc86133381]OPISKELIJAN ITSEARVIOINTI
Oman osaamisen arviointi on tärkeä taito työelämässä, jossa työntekijän on enenevässä määrin osattava itse arvioida omaa osaamistaan ja osaamisen kehittämistarpeita. Itsearviointitaidot ovat käytännössä osa ammatillista osaamista. Itsearviointitaitojen kehittämiseksi opiskelijalle annetaan mahdollisuus suoritustensa itsearviointiin.

Kasvatus- ja ohjausalan perustutkinnon perusteissa oman toiminnan arviointi on määritetty ammattitaitovaatimukseksi tai osaksi osaamisen arviointia. Tällöin itsearviointi tehdään osana ammattitaidon osoittamista ja se otetaan huomioon myös opiskelijan osaamisen arvioinnissa.

[bookmark: _Toc86133382]ARVIOINNISTA PÄÄTTÄMINEN JA PERUSTELUT
Osaamisen arvioinnin perusteella arvioijat antavat tutkinnon osien arvosanat osaamisen arviointiasteikon mukaisesti. Osaamisen arvioijat tekevät opiskelijan osaamista koskevan arviointipäätöksen tutkinnon osittain yksimielisesti. 

Vähintään toinen arvioijista on paikalla yksittäisessä näytössä. Arviointikeskustelussa opiskelija esittää itsearviointinsa ja voi halutessaan vielä täydentää osaamistaan suullisesti. Arviointi suoritetaan ja arvioinnista päätetään aina kollegiona arviointikeskustelussa. Näytöstä annetaan lisäksi lyhyt kirjallinen perustelu arviointipäätöksen yhteyteen. 

Opiskelija on esteellinen osallistumaan arvioinnista päättämiseen. Arvioijat vertaavat osaamista tutkinnon perusteisiin ja antavat arvosanat, jotka tulevat opiskelijan tutkintotodistukseen. Arvioijat varmentavat allekirjoituksellaan ja päiväyksellä arviointipäätöksen.

Näytön arvioinnin yhteydessä tutkinnon osan osaamisen arvioijat antavat palautetta opiskelijalle. Opiskelijalle annettavalla palautteella ohjataan ja kannustetaan henkilökohtaisen osaamisen kehittämissuunnitelman mukaisten tavoitteiden saavuttamiseen sekä kehitetään edellytyksiä itsearviointiin.

[bookmark: _Toc86133383]MILLAINEN ON HYVÄ ARVIOINTI?
Hyvä osaamisen arviointi perustuu aina kriteereihin ja osaamistavoitteisiin. Osaamisen arviointi varmistaa, että opiskelijalla on se osaaminen, mitä tutkinnon perusteissa on määritelty.

Osaamisen arviointi onnistuu kun
· Arvioijat ovat perehtyneet tehtäväänsä ja tekevät yhteistyötä ennen näyttöä, sen aikana ja sen jälkeen.
· Opiskelija ja arvioijat ovat perehtyneet tutkinnon osan ammattitaitovaatimuksiin ja arviointikriteereihin.
· Näyttö on etukäteen hyvin suunniteltu. Käytännön työtehtävät mahdollistavat tutkinnon perusteiden mukaisia toimintoja työtehtävissä ja niiltä osin kuin se ei ole mahdollista on suunniteltu muita osaamisen osoittamisen tapoja.
· Kaikki osapuolet ovat tietoisia osaamisen osoittamisen/ näytön kokonaisuudesta ja motivoituneita toimimaan omassa tehtävässään.
· Vuorovaikutus on aktiivista, ammatillista ja rakentavaa.




[bookmark: _Toc86133384]TYÖELÄMÄPALAUTE

Ammattiin opiskellaan yhä enemmän työpaikoilla. Työnantajilta ja työpaikkaohjaajilta aletaan kerätä työelämäpalautetta heinäkuun 2021 alusta lähtien. Työelämäpalautteen tavoite on parantaa yhteistyötä työpaikkojen ja ammatillisten oppilaitosten välillä. Työelämäpalaute ei koske opiskelijoiden arviointia. 
Palaute kohdistuu oppilaitoksen toimintatapoihin opiskelijoiden työpaikkajaksoista sovittaessa ja työpaikkajaksojen aikana. 

[bookmark: _Toc86133385]TYÖELÄMÄPALAUTETTA KERÄTÄÄN VALTAKUNNALLISESTI JA SE SISÄLTÄÄ KAKSI KYSELYÄ
1. Työpaikkakysely, johon vastaa oppisopimuksen tai koulutussopimuksen tehneen työpaikan edustaja. Oppilaitokset lähettävät työpaikkakyselyn työantajille. 
2. Työpaikkaohjaajan kysely, johon vastaa opiskelijan työpaikkaohjaaja. Opetushallitus lähettää työpaikkaohjaajan kyselyn automaattisesti ohjaajan sähköpostiin ja/tai puhelimeen opiskelijan työpaikkajakson päätyttyä. 

Palautetta kerätään vain tutkintokoulutukseen osallistuvien opiskelijoiden suorittamilta työpaikkajaksoilta ja se kerätään anonyyminä. Vastanneiden työpaikan edustajien ja työpaikkaohjaajien nimet eivät siis tule esiin palautteista. 
Opettajat sekä muut oppilaitosten edustajat kertovat työelämäpalautteen keräämisestä työpaikan edustajille opiskelijan työpaikkajakson alussa. Lisäksi työpaikkajakson lopussa he vielä muistuttavat työpaikkaohjaajaa vastattavaksi tulevasta kyselystä. Kannattaa myös kysellä aktiivisesti! 

[bookmark: _Toc86133386]MITÄ TYÖPAIKAT TÄSTÄ HYÖTYVÄT? 
Työelämän edustajien toivotaan osallistuvan aktiivisesti yhteistyön kehittämiseen kyselyihin vastaamalla. Kyselyt ovat konkreettinen tapa antaa palautetta ja vaikuttaa! Kyselyiden tulokset kootaan valtakunnallisesti ja oppilaitokset saavat tulokset käyttöönsä työelämäyhteistyön kehittämiseksi. Oppilaitokset käsittelevät palautteet huolellisesti ja kehittävät toimintaansa niiden avulla: miten yhteistyötä, kumppanuutta, voidaan entisestään kehittää ja miten parantaa työelämässä oppimisen laatua. Työelämän antama palaute vaikuttaa myös oppilaitosten saamaan rahoitukseen. 


KOULUTUKSEN JÄRJESTÄJÄ


suunnittelee opinnot ja niiden toteutustavan yhteistyössä työpaikan kanssa


seuraa opiskelijan koulutuksen etenemistä


OPETTAJA


kartoittaa opiskelijan oppimistarpeet 


suunnittelee opiskelijalle oppilaitoksessa, työpaikalla tai muualla toteutettavat opinnot


OPISKELIJA


osallistuu omien opintojensa suunnitteluun


pääsee osalliseksi työyhteisöä ja monipuolisia työtehtäviä


TYÖPAIKKAOHJAAJA


TYÖPAIKAN ESIMIES


tunnistaa työpaikalla järjestettävän koulutuksen hyödyt työpaikalleen


TYÖYHTEISÖ


tutustuu opiskelijaa sekä omaan rooliinsa ohjaajana


ymmärtää ohjauksen roolin osana työtehtäviään


järjestää opiskelijan tietopuoliset opinnot


koordinoi ja kehittää yhteistyötä eri osapuolten välillä


ohjaa opiskelijan oppimisprosessia


tekee yhteistyötä  työpaikkaohjaajan kanssa


ohjaa opiskelijaa ja työpaikkaa työpaikalla järjestettävän koulutuksen ja näyttöjen toteuttamisessa


tukee työpaikkaa ja työpaikkaohjaajaa arvioinnissa


oppii työssä oppilaitoksessa ja muissa ympäristöissä


saa ohjausta opettajalta,  työpaikkaohjaajalta ja koko työyhteistöltä


saa monipuolista arviointia oppimisestaan


suunnittelee työpaikalla järjestettävää koulutus ja näyttöjä yhdessä opettajan ja työpaikkaohjaajan kanssa


sitoutuu työhön, opintoihin ja työyhteisössä toimimiseen


järjestää ja varmistaa resurssit opiskelijan ohjaamiseen


valitsee työpaikkaohjaajan ja sopii ohjauksen jakamisesta


tiedottaa työyhteisöä opiskelijan, työpaikkaohjaajan ja työyhteisön rooleista


perehtyy oppimisen tavoitteisiin ja tutkinnon osiin


suunnittelee, organisoi ja ohjaa oppimistavoitteita tukevia työtehtäviä


antaa palautetta opiskelijan kehittymisestä


tutustuu arviointikrteereihin ja arvioi työpaikalla oppimista


tekee yhteistyötä ohjaavan opettajan kanssa


kehittää omaa ohjausosaamistaan


tukee työpaikkaohjaajaa ja jakaa ohjaustehtävää


antaa palautetta ja arvioi opiskelijaa


kehittää työpaikalla oppimista antamalla palautettasen toteuttamisesta

